Publication: Magyar Közlöny
Issue: MK-2009-195 (Year: 2009, Number: 195)
Era: 2004-2010
Section: 3. számú melléklet a 35/2009. (XII. 30.) SZMM rendelethez
Paragraph Index: 2246

12. Az R. 2. számú melléklete Kiegészítõ szabályok része az alábbi 10–11. ponttal egészül ki: „10. Bentlakást nyújtó intézménynek a mûködés megkezdésének idõpontjában, illetve az azt követõ három hónapban, a három mûszakos folyamatos ellátás biztosítása érdekében – a drogbetegeket ellátó intézmény, a hajléktalanok átmeneti szállása és a lakóotthon kivételével – legalább az alábbi személyi feltételekkel, továbbá a férõhelyek tényleges betöltöttségének aránya alapján, a melléklet többi munkakörére megállapított létszámmal kell rendelkeznie: – intézményvezetõ 1fõ – orvos mûködésiengedély szerintiférõhelyre vetített létszám – ápoló,gondozómunkakör 5fõ – szociális,mentálhigiénésmunkatárs napi2óra Fogyatékosok rehabilitációs intézménye esetében a fentieken túl 1 fõ fejlesztõ pedagógus. A bentlakásos intézménynek legkésõbb a mûködés megkezdésének idõpontját követõ harmadik hónap végéig a férõhelyszámnak megfelelõ személyi feltételeket teljesítenie kell és ezt a mûködést engedélyezõ szervnek be kell jelentenie. A bejelentéshez csatolni kell a fenntartónak vagy – ha az alkalmazottakat a bentlakásos intézmény foglalkoztatja – a bentlakásos intézménynek és azon személyeknek, akikkel a jogszabályban elõírt kötelezõ létszámfeltételeket teljesítik, az egybehangzó nyilatkozatát, amelyben kijelentik, hogy az adott munkakörre elõírt kötelezõ létszámfeltételek teljesítése érdekében közalkalmazotti jogviszonyt, munkaviszonyt, illetve munkavégzésre irányuló egyéb jogviszonyt létesítettek, valamint a szakképesítést bizonyító okirat másolatát.

Source: https://magyarkozlony.hu/hivatalos-lapok/23f07f654cf53636d7b859fa6653684c851ff3b3/dokumentumok/738eac03c9f6a15eb346ef7dd1f0848b3d00bbe8/letoltes